35. ΝΟΜΟΘΕΤ.ΔΙΑΤΑΓΜΑ υπ’ αριθ.1710 της 5/31 Αυγ.1942 Περί αποστολής υπαλλήλων αρμοδιότητος του Υπουργείου Θρησκευμάτων και Εθνικής Παιδείας εις αλλοδαπήν. Εκυρώθη δια των υπ’αριθ.294 και 297/1946 πράξ. Υπουργ. Συμβουλίου. Ισχύει εφ’ όσον δεν αντίκειται εις τας σχετικάς διατάξεις του Δημοσιοϋπαλληλ.Κώδικος (τόμ.2Α). Άρθρον μόνον.-Επιτρέπεται εις τον Υπουργόν Θρησκευμάτων και Εθν.Παιδείας ίνα, δια του Δ/τος του Προέδρου της Κυβερνήσεως, εγκρίνη την αποστολήν εις την αλλοδαπήν υπαλλήλων της αρμοδιότητός του, εν γένει, είτε προς μελέτην ζητημάτων της ειδικότητός των είτε προς εκτέλεσιν υπηρεσίας χρησίμου εις την χώραν και δια χρονικήν περίοδον ενός έτους, δυναμένην να ανανεωθή. Οι ούτω αποστελλόμενοι υπάλληλοι, λογιζόμενοι ως διατελούντες εν κανονική αδεία, λαμβάνουν πλήρεις πάσας τας αποδοχάς της θέσεώς των. 